วัดโพธิ์เลื่อน (จังหวัดกระบี่)

วัดโพธิ์เลื่อน เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลเขาพนม อำเภอเขาพนม จังหวัดกระบี่ มีเนื้อที่จัดตั้งวัด 31 ไร่ 2 งาน 75 ตารางวา ปัจจุบัน พระปลัดแสงตะวัน มนสาโร เป็นเจ้าอาวาส

วัดโพธิ์เลื่อนสร้างเมื่อ พ.ศ. 2446 โดยกำนันสีนวล อุดมศรี และพระปลัดรักษ์ เป็นผู้สร้าง ที่ชื่อว่า "วัดโพธิ์เลื่อน" เนื่องจากกำนันสีนวลได้ทำการเลื่อนหรือย้ายต้นโพธิ์ที่อยู่ทางใต้วัดของวัดไปปลูกใหม่ทางทิศตะวันตกซึ่งเป็นถนนเข้าวัด วัดโพธิ์เลื่อนได้รับพระราชทานวิสุงคามสีมาเมื่อวันที่ 17 ธันวาคม พ.ศ. 2472 กรมการศาสนาได้ยกฐานะขึ้นเป็นวัดพัฒนาตัวอย่าง เมื่อ พ.ศ. 2506

อาคารเสนาสนะประกอบด้วยอุโบสถ กว้าง 9 เมตร ยาว 21 เมตร สร้างด้วยไม้ ศาลาการเปรียญ กว้าง 12 เมตร ยาว 21 เมตร โครงสร้างคอนกรีต เครื่องบนเป็นไม้ กุฏิจำนวน 4 หลัง

 อ้างอิง 

โพธิ์เลื่อน
หมวดหมู่:อำเภอเขาพนม